న్యూఢిల్లీ: అరుణాచల్ ప్రదేశ్ అటవీప్రాంతంలో ఇటీవల కూలిన సుఖోయ్ 30 యుధ్ధ విమానంలోని ఇద్దరు పైలట్లు మృతి చెందినట్లు భారత వాయు సేన బుధవారం అధికారికంగా ప్రకటించింది. మే 23న తేజ్పూర్ ఎయిర్ బేస్ నుంచి టేకాఫ్ అయిన ఫైటర్ ప్లేన్ చైనా సరిహద్దులో కూలిపోయింది. మే 26న దట్టమైన అడవిలో దీని శకలాలు గుర్తించారు. ఆదివారం అతి కష్టంమీద రెస్క్యూ సిబ్బంది అక్కడకు చేరుకుని బ్లాక్ బాక్స్ను వెలికి తీశారు.అయితే ఇద్దరి పైలట్ల జాడ తెలియలేదు. కొద్ది దూరంలో రక్తపు మరకలున్న పైలట్ల బూట్లు లభించాయి. దీంతో బ్లాక్ బాక్స్ డేటా విశ్లేషించిన ఎయిర్ ఫోర్స్ అధికారులు, స్క్వాడ్రన్ లీడర్ డి.పంకజ్, ఫ్లైట్ లెఫ్టినెంట్ ఎస్ అచ్యుదేవ్ ప్రమాదం నుంచి తప్పించుకోలేక చనిపోయినట్లు బుధవారం వెల్లడించారు. దీనిపై దర్యాప్తు జరుగుతోందని వారు తెలిపారు.
newdhilly: arunachal pradesh ataveepraantamlo iteevala kuulina sukhoy 30 yudha vimaanamlooni iddaru pailatlu mruti chendinatlu bhaarata vaayu sena budhavaaram adhikaarikamgaa prakatinchindi. mee 23na tejpur air bays nunchi tekaf ayina fiter plain chaina sarihaddulo koolipoyindi. mee 26na dattamaina adavilo deeni sakalaalu gurtinchaaru. aadivaaram athi kashtammeeda rescue sibbandi akkadaku cherukuni black baaksnu veliki teesaaru.ayithe iddari pailatla jaada teliyaledu. koddi dooramlo raktapu marakalunna pailatla bootlu labhinchayi. deentho black backs data vislaeshinchina air fores adhikaarulu, schwadron leader di.pankaj, fleat leftinent es achyudev pramaadam nunchi tappinchukoleka chanipoyinatlu budhavaaram velladinchaaru. deenipai daryaaptu jarugutondani vaaru telipaaru.